lv de lv en lv en sl en es en en tr es es nl lv lv lt lv lv lv lv lv lv lv lv lv lv lv lv lv lv lv lv en en en es es tr en es en ne en lv en en ca lv en lv lv lv lv en en en en en en fa en en
Mīkstā šokolādes un apelsīnu kūka – EVITA ROZENTALE
digitālais saturs | sociālie mediji | copywriting
15. maijs, 20153. maijs, 2021 evitarozentale
Pirms došanās garajā atvaļinājumā, nolēmu kolēģus palutināt ar savām šokolādes kūkām. Atkal. Dievinu šokolādes un apelsīnu savienojumu, tāpēc arī šoreiz kūka kā slavinājums tam…
Kūkai: 100g sviesta, 220g cukura, 2 lielas olas, apelsīns, 250ml piena, 1 ēd.k. ābolu etiķa, 150g tumšās šokolādes, 15g kakao pulveris, 300g konditorejas milti, 1/2 tējk. soda, 1/2 tējk. cepamais pulveris, 1 tējk. apelsīnu ekstrakts
Glazūrai: 350g tumšās šokolādes, 100g sviesta, 100ml skābais krējums, apelsīns, 1 tējk. apelsīnu ekstrakts
1. Uzliek krāsni sildīties uz 180 grādiem un ķeras klāt mīklas gatavošanai.
2. Bļodā sajauc mīkstu sviestu un cukuru, maisa, kamēr masa kļūst vienmērīga.
3. Iemaisa olas, tad pievieno apelsīnu sulu un pienu. Visu kārtīgi samaisa.
4. Tad pievieno etiķi un sarīvētu apelsīna mizu.
5. Ūdens peldē izkausē šokolādi un pievieno mīklai.
6. Tad pievieno miltus, kakao, sodu, cepamo pulveri un apelsīna ekstraktu. Mīklu maisa, kamēr tā kļūst viendabīga.
7. Cepamo pannu ieziež ar sviestu, pārkaisa ar miltiem un tad pannā ielej mīklu, izlīdzina un liek cepties.
8. Mīklu cep apmēram 30 minūtes.
9. Kad kūka gatava, to izņem no krāsns un liek atpūsties, kamēr gatavojiet glazūru.
10. Bļodā ar mikseri sajauc mīkstu sviestu un krējumu.
11. Izkausē šokolādi, pievieno sviestam un krējumam, pievieno apelsīna sulu, apelsīna ekstraktu un visu puto, kamēr izveidojas viendabīga, pabieza masa.
12. Masu tad skaisti izklāj pār atdzisušo kūku.
Ja izdodas nokontrolēt laiku, kūka izdodas mīksta un pufīga. Īpaši garda, kad tā vēl ir silta!
Dzīvesstila blogere. Sieva un mamma. Audzinu divus bērniņus, no kuriem viens ir ar īpašām vajadzībām. Rakstu par sevi, savām sajūtām un par lietām, kas skaistas, vērtīgas un garšīgas... View all posts by evitarozentale
Previous Ko paspēt līdz bēbīšu nākšanai pasaulē
Next Zemeņu un putukrējuma kārtojums
Leave a Reply Cancel reply